3 ปีติดไฟแล้วเกิน 2 หมื่นดวง
เปลี่ยนไฟสะพานเป็น LED-กทม.เพิ่มวงเงินให้กฟน.ซ่อมไฟ,เมื่อวันที่ 10 มิ.ย. นายวสันต์ เจือวัฒนศิริกุล รอง ผอ.สำนักการโยธา (สนย.) เปิดเผยว่า ในรอบ 3 ปีที่ผ่านมา สนย.ติดตั้งไฟฟ้าส่องสว่างไปแล้วทั้งหมด 24,113 ดวง จากที่ ม.ร.ว.สุขุมพันธุ์ บริพัตร ผู้ว่าฯ กทม. มีนโยบายติดตั้งไฟฟ้าส่องสว่างให้ครบจำนวน 20,000 ดวง ทั้งนี้ แม้ว่า สนย.จะติดตั้งไฟฟ้าส่องสว่างสูงกว่าจำนวนเป้าหมายที่ตั้งไว้ แต่ต้องขอความร่วมมือสำนักงานเขตช่วยกันดูแลต่อเนื่อง และติดตั้งเพิ่มเติมในส่วนที่มีความจำเป็น ขณะที่การเปลี่ยนหลอดไฟตามสะพานลอยคนเดินข้ามถนนให้เป็นหลอดแอลอีดี ซึ่งปัจจุบันตามสะพายลอยคนเดินข้ามถนนมีการติดตั้งไฟฟ้าส่องสว่างประมาณ 5,000 ดวง ขณะนี้ สนย.ได้เปลี่ยนหลอดไฟให้เป็นหลอดแอลอีดีแล้ว 2,600 ดวง,นายวสันต์กล่าวอีกว่า ขณะนี้ สนย.ได้มอบหมายให้สำนักกฎหมายและคดี พิจารณาแก้ไขบันทึกข้อตกลงความร่วมมือในการติดตั้งและจัดซ่อมไฟฟ้าส่องสว่างสาธารณะ ซึ่ง กทม.ได้ลงนามบันทึกข้อตกลงร่วมกับการไฟฟ้านครหลวง (กฟน.) ไปแล้ว 2 ครั้ง โดยบันทึกข้อตกลงระบุว่าในการจัดซ่อมไฟฟ้าส่องสว่างในพื้นที่กรุงเทพฯ เมื่อ กฟน. ตรวจพบว่ามีการชำรุดให้สามารถซ่อมแซมได้เลย หรือ กทม.ตรวจพบให้แจ้ง กฟน.เพื่อดำเนินการซ่อมแซมแล้วมาเบิกงบประมาณที่ กทม.ในภายหลัง แต่วงเงินในการซ่อมแซมต้องไม่เกิน 100,000 บาท ในส่วนนี้ส่งผลให้งานซ่อมแซมในพื้นที่ที่มีการชำรุดจำนวนมาก พื้นที่ขนาดใหญ่ ที่การซ่อมแซมต้องใช้วงเงินเกิน 100,000 บาท เกิดความล่าช้า เนื่องจากเกินวงเงินที่ กทม.กำหนด เช่น บางถนนที่มีไฟฟ้าดับเป็นระยะทางยาว ทำให้ประชาชนได้รับความเดือดร้อน ดังนั้นเพื่อให้เกิดความคล่องตัวและรวดเร็วในการแก้ไขซ่อมแซมไฟฟ้าส่องสว่างที่ชำรุด สนย.จึงเสนอให้แก้ไขบันทึกข้อตกลง เพิ่มวงเงินซ่อมแซมไม่เกิน 500,000 บาท นอกจากนี้ จะพิจารณาบันทึกข้อตกลงเพิ่มเติมกรณีให้ กฟน.บรรจบไฟฟ้าตามศาลาพักผู้โดยศาลรอรถประจำทาง หรือการบรรจบไฟฟ้ากล้องซีซีทีวีอีกด้วย.
เมื่อวันที่ 10 มิ.ย. นายวสันต์ เจือวัฒนศิริกุล รอง ผอ.สำนักการโยธา (สนย.) เปิดเผยว่า ในรอบ 3 ปีที่ผ่านมา สนย.ติดตั้งไฟฟ้าส่องสว่างไปแล้วทั้งหมด 24,113 ดวง จากที่ ม.ร.ว.สุขุมพันธุ์ บริพัตร ผู้ว่าฯ กทม. มีนโยบายติดตั้งไฟฟ้า
วสันต์ เจือวัฒนศิริกุล,ติดตั้งไฟฟ้าส่องสว่าง,เปลี่ยนหลอดไฟ,สะพานลอย,หลอดแอลอีดี,ข่าวกทม,ข่าว,ไทยรัฐฉบับพิมพ์